केन्द्रीय सदस्य नवीन्द्रराज जोशीले एमाले र माओवादीले राजनीतिक व्यवस्थाको मूल मर्ममै प्रहार गरेको आरोप लगाए । उनले ९० प्रतिशत सांसदको समर्थनमा जारी भएको संविधानको व्यवस्थाविपरीत कम्युनिजम ल्याउने बाटोमा वाम गठबन्धन अघि बढेको तर्क गरेका थिए । पार्टी स्थापनादेखि नै विभिन्न शक्तिलाई लोकतान्त्रिक धारमा ल्याउन धेरै प्रयत्न भए पनि त्यसप्रति धोका भएको धारणा राख्दै जोशीले भने, ‘नेता कार्यकर्ता मात्र होइन जनतालाई निरन्तर कम्युनिकेसन गरेर लोकतन्त्र र लोकतान्त्रिक व्यवस्थाको रक्षाका लागि लाग्नुपर्छ ।’
